Ympäristöministeriö

kirjaamo.ym@ymparisto.fi

Viite: YM038:02/20011

# Lausunto luonnoksesta ympäristövalvonnan ohjeeksi

Energiateollisuus ry (ET) kiittää mahdollisuudesta antaa lausunto asiasta EK:n toimialaliittona.

Valvontaohjeluonnoksessa on kuvattu menettely (Erityinen osa – ympäristönsuojelulain valvonta) ympäristöluvan tarkistamiseksi uusien BAT-päätelmien vuoksi.

Suurten polttolaitosten uusi BREF-asiakirja on valmistelussa ja tiedossa olevan aikataulun mukaan komissio julkaisee päätelmät vuonna 2017. YSL:n mukaisesti (80 §) laitoksen ympäristölupa on tarkistettava, mikäli lupa ei vastaa päätelmiä. On todennäköistä, että kaikkien suurien polttolaitosten lupapäätökset on tarkistettava. Päätelmissä annettaneen nykyiseen lainsäädäntöön nähden tiukempia BAT-päästötasoja sekä BAT-päästötasoja uusille päästökomponenteille.

***Valvontaohjeessa tulisi huomioida tilanne, jossa valvontaviranomaisen arvio luvan tarkistamistarpeesta ei ole tarpeen, vaan toiminnanharjoittaja tulee joka tapauksessa hakemaan lupaviranomaiselta luvan tarkistamista.*** Tällaisessa tilanteessa toiminnanharjoittaja voi ilmoittaa 6 kk sisällä päätelmien julkaisemisesta valvovalle viranomaiselle lupahakemuksen vireilläolosta tai suunnitelmasta lupahakemuksen vireillejättämiseksi. On tärkeää, että tässäkin tapauksessa toiminnanharjoittajalla on tarvittaessa käytettävissä sama aika lupahakemuksen laadintaan, kuin ELY-arvioinnin sisältävässä menettelyssä. Tämä tarkoittaisi sitä, että lupahakemuksen jättämiselle tulisi olla aikaa 18 kk päätelmien julkaisemisesta (ks. kuva alla). Tällä menettelyllä vähennetään sekä ELY-keskusten että toiminnanharjoittajien hallinnollista taakkaa.



(Lähde: Jaana Junnila, 20.8.2014)

Ystävällisin terveisin

Heidi Lettojärvi

ENERGIATEOLLISUUS RY